**ÖSZTÖNDÍJ PÁLYÁZATI FELHÍVÁS**

**a PENGE programban való részvételre**

*A Pannon Egyetem Alkalmazott Gazdálkodástani Intézete pályázatot hirdet a Hallgatói Ösztöndíj elnyerésére.*

A hallgatói ösztöndíj pályázat célja:

A projektelem célja a Nagykanizsán futó PENGE tehetségmenedzselő programok kiterjesztése, teljesítmény-alapú ösztöndíj biztosítása a szakmailag kiemelkedő, tehetséges, valamint a közösségi életben aktív szerepet vállaló hallgatóknak. Az ösztöndíjas tevékenységek ellátása révén a hallgatók a tanulmányaik során is gyakorlati tapasztalatokat tudnak szerezni. A kiválasztott hallgatók a Nagykanizsa Körforgásos Gazdaság Egyetemi Központban zajló aktuális feladatokat látnak el: részt vesznek az egyetemi kutatásokban, projektmunkákban; illetve aktív szervezői és résztvevői lesznek az Egyetemi Központ rendezvényeinek. A hallgatók munkáját mentorok segítik, feladataikat csoportmunkában látják el.

Jelen kiírásra pályázatot nyújthatnak be a Nagykanizsa Körforgásos Gazdaság Egyetemi Központ MA, MSc, BA, BSc, valamint FOKSZ képzésben résztvevő nappalis és levelezős hallgatói.

A hallgatók az alábbi meghirdetett feladatokra jelentkezhetnek:

* + kérdőív összeállítás és szerkesztés, interjú kérdéssorok összeállítása
	+ kérdőíves lekérdezések, interjúztatás
	+ kérdőívkódolás, interjú digitalizálás
	+ kérdőíves elemzések egyszerű statisztikai és összefüggés-vizsgálatokkal
	+ szakirodalmi feltáró munka
	+ másodlagos adatgyűjtés (Internetről)
	+ előzetes kapcsolattartás a rendezvény résztvevőivel, információadás, visszajelzések kezelése stb.
	+ rendezvény programjának és programelemeinek kitalálásában való közreműködés
	+ tudományos és szakmai rendezvények előkészítő és utómunkálatai
	+ host és hostess feladatok ellátása (vendégfogadás, regisztráció, ruhatár, információs pult stb.), animátori feladatok ellátása
* Pannon Egyetem beiskolázási stratégiájában foglalt feladatok megvalósítása,
* Belső sajtósként hírek készítése és generálása az egyetemi életről.

**2025. szeptember 10. – 2026. január 31-ig**

A megítélhető támogatás összege:

* A támogatás összegét a pályázati időtartam lejárta után az elvégzett munkamennyiség függvényében állapítja meg a kiíró. Részvétel a Nagykanizsa Körforgásos Gazdaság Egyetemi Központban működő Alkalmazott Gazdaságtani Intézet kutatásaiban, szervezett rendezvények, események és programok előkészítésében és lebonyolításában. Tudományos konferenciákon, egyetemi rendezvényeken történő hostess munkák 1.500 Ft/óra, a kutatásban való részvétel 2.000 Ft/óra díjazásban részesülnek.

A pályázat benyújtása:

* A pályázati űrlapot kitöltve és aláírva papír alapon a Nagykanizsa Körforgásos Gazdaság Egyetemi Központ igazgatósági titkárságára kell leadni **2025. szeptember 30. 12.00-ig.**
* A pályázattal kapcsolatban további felvilágosítás a Hallgatói Ösztöndíj program szakmai vezetőjénél Dr. Péter Erzsébet docens asszonynál kérhető a **peter.erzsebet@pen.uni-pannon.hu** e-mail címen.

A határidőig beérkezett pályázatokat a Bíráló Bizottság elbírálja. A bírálati szempontok:

* tanulmányi eredmény
* eddigi tudományos és közösségi munka
* hallgatói motiváció

Nagykanizsa, 2025. 09.10

|  |  |
| --- | --- |
| Dr. Péter Erzsébet | Gerencsérné Dr. Berta Renáta |
| ösztöndíj program szakmai vezetője | főigazgató |